এদিকে ‘জানালা খুলে যাবার পর’ চীনের শিল্প-সাহিত্য-সংস্কৃতিক অঙ্গনে যে-চাঞ্চল্য আসে, তাতে, বিশেষ করে, সাহিত্যে নোবেল পুরস্কার অন্যতম আরাধ্যে পরিণত হয়। ‘বিভ্রম বাস্তবতা’র রূপকার আখ্যায়িত করে মো ইয়ানকে যখন এবারে নোবেল পুরস্কার প্রদান করা হয় চীনের রাষ্ট্রীয় প্রতিক্রিয়া হয় একেবারে উলটো। রাষ্ট্র মো ইয়ানকে শুধু স্বাগতই জানায়নি, উৎসবে মেতে উঠেছে সমগ্র চীন – শতবর্ষের স্বপ্নপূরণ হয়েছে। পরিবর্তন ঘটেছে সুইডিশ অ্যাকাডেমির পুরস্কার নীতিমালাতেও। নতুবা চীনের কমিউনিস্ট লেখক সংঘের ভাইস প্রেসিডেন্ট মো ইয়ান হয়তো অ্যাকাডেমির বিবেচনাতেই আসতেন না।